Yanzu Yanzu: Mutane 5 sun mutu yayinda tankar mai ta kama da wuta a Kogi ▷ Legit.ng
Yanzu Yanzu: Mutane 5 sun mutu yayinda tankar mai ta kama da wuta a Kogi
8 months ago 2054 views by Aisha Musa
- Mutane biyar sun hallaka yayinda wata tankar mai ta kama da wuta a kewayen yankin Felele, hanyar babban titin Abuja-Lokoja
- Lamarin ya afku ne sanadiyar barkewar da birki ya yiwa motar, inda ta turmushe wasu motoci biyar a babban gidan man NNPC a Felele
- Matasa a yankin sun gudanar da zanga-zanga sanadiyar faruwar lamarin
Akalla mutane biyar ne suka hallaka a wani hatsarin tanka da ya afku a kewayen yankin Felele, hanyar babban titin Abuja-Lokoja.
Wata tankar mai cike da fetur wacce ta fito daga Lagas, ta samu ballewar birki, inda ta turmushe wasu motoci biyar a babban gidan man NNPC a Felele, Lokoja, jihar Kogi.
Lamarin ya yi sanadiyar barkewa zanga-zanga a tsakanin matasa da ke yankin.
A wani labari makamancin haka, Legit.ng ta rahoto a baya cewa Gwamnan jihar Ogun, Dapo Abiodun, a ranar Juma'a ya zubar da hawaye yayinda yaga wadanda suka jikkata a gobarar fashewar tankar mai a karamar hukumar Ota ta jihar.
KU KARANTA KUMA: Babban magana: An gurfanar da miji kan laifin yiwa matarsa satar kudi
Yayinda yake jajintawa iyalan wadanda suka jikkata a asibiti, Abiodun ya bayyana cewa gwamnonin jihar Legas da Ogun, na shirin kawo karshen asarar rayuka a hanyar. Abiodun ya bada umurnin kaisu asibiti a Legas da Abeokuta kuma ya yi alkawarin dauke nauyin kudin asibitin.
Mun kawo muku rahoton cewa Akalla mutane biyu sun rasa rayukansu, motoci 17 sun kone yayinda watar tanka mai dauke da man fetur ta samu hadari kuma ta kama da wuta a Sango, unguwar Ota, jihar Ogun cikin daren Alhamis, 14 ga Nuwamba, 2019.
Kogi StateHausa NewsLabarai Daga Jaridu Latest NewsManyan Labarai A Yau Latest News
10 hours ago 25026 views
13 hours ago 75828 views
13 hours ago 127941 views
Babban magana: An gurfanar da miji kan laifin yiwa matarsa satar kudi